Formaður VR segir ekki annað í boði en að sætta ólík sjónarmið innan verkalýðshreyfingarinnar. Ekki sé heillavænlegt að átök fari fram fyrir opnum tjöldum í aðdraganda kjaraviðræðna.
Átök og óánægja meðal forystufólks innan verkalýðshreyfingarinnar hafa birst undanfarna mánuði með einum eða öðrum hætti og virðast hafa ágerst síðustu daga. Mest hefur borið á óánægju Vilhjálms Birgissonar, formanns Verkalýðsfélags Akraness, Ragnars Þórs Ingólfssonar formanns VR og Sólveigar Önnu Jónsdóttur, fyrrverandi og verðandi formanns Eflingar. Ágreiningurinn er tæpast heillavænlegur svo skömmu fyrir kjarasamninga.
Nei það er það ekki. Þetta er ástand sem hefur verið lengi innan hreyfingarinnar og það eru kannski að raungerast í opinberri umræðu, hlutir sem hafa verið meira lokaðir inn á miðstjórnarborðinu.
Segir Ragnar Þór Ingólfsson formaður VR og segir tíma til kominn að takast á við þann vanda sem hann segir Alþýðusambandið vera í.
finna Alþýðusambandinu farveg inn í framtíðina og möguleg hvort að það hafi eitthver hlutverk inn í kjarasamningana í haust eða ekki.
Mynduð þið vilja sjá breytta forystu innan ASÍ? Ég held að það séu allir sammála um að það þarf að breyta einhverju.
Ragnar segir að nú þurfi að leita leiða til sátta.
Það er alveg ljóst að það er bara krafa núna að við setjumst niður og finnum leiðir til að sætta ákveðin sjónarmið innan Alþýðusambandsins og reynum að finna leiðir til að komast út úr þessu ástandi og styrkja sambandið eða það verður ákveðin sundrung. Það er ekkert annað í stöðunni og ekkert annað í boði fyrir okkur að leggjast yfir málið og leita allra leiða til að leysa það.

Sætta þarf ólík sjónarmið innan verkalýðshreyfingarinnar. Ekki sé vænlegt að átök eigi sér stað fyrir opnum tjöldum í aðdraganda kjarasamninga. Þetta segir formaður VR. 